National Stadium (Thailand)

**Lebala la metshameko la setšhaba** la Thailand (Thai: สนามกีฬาแห่งชาติ or กรีฑาสถานแห่งชาติ) ke  dikagô tsa metshamekô tsedi hitlhelwang mo kgaolong ya Pathum Wan, Bangkok. Le simolodisitswe ka ngwaga wa 1937 ka kago ya lebala la Suphachalasai ye eleng kago kgolo, mme dikagô tse di atolositswe go akaretsa mabala le  ditlamêlô tse dingwê tsa metshameko. 
thumb|Gotswa mojeng goya molemeng, lebala la Suphachalasai le leba;a la Thephasadin. Lefelo la itshidilo mmele la Nimibutr le lekadiba la go thuma la Visutdrarom di a bonala mo molemeng.

## Ditsô
Go agiwa ga lebala go simolodisitswe ka 1937, mo tshimologông eneng ele mo lefelong la kagô ya Thai Windsor Palace e thubilweng ka 1935 .  Lephata la thuto ya itshidilo mmele la University ya Chulalongkorn lene la tsena mo tumalanông ya phirisô ya dikago ya dingwaga tse di lesome le boroba bongwe. Lebala le, lene la dirisiwa ele lantlha fa Kgosi Ananda Mahidol a êtêlêtse bokôpanô jwa moletlô wa pulo semmuso ya dikgaisanyo tsa mabelô a borre mme ya fetola lefelô gotswa Sanam Luang. 
thumb|Lebala la Sechaba ka 1943

## Ditlamelo Tsa Lebala

### Lebala la Metshameko la Suphachalasai
Lebala la metshameko la Suphachalasai ke bontlha bongwe jo bogolo jwa lebala la setšhaba. Ke lebala le le kabakantseng diterelo di akaretsa moalo wa mabelo letsa botshameki, le marulelo mo bontlheng bongwe jwa lebala. Lebala le, lenale le selekanyetsô sa go tshegetsa dipalopalo tsa batho bale 19,793 ka metshamekô, le dipalopalo tsa batho bale 35,000 ka dikhônsata mme le dirisetswa go tshegetsa metshameko ya botlhokwa jaaka Thai FA Cup le Thai League Cup. Lebala le reeletswe ka Luang Supachalasai (Bung Supachalasai) yo o tsewang ele mosimolodise wa metshameko ko Thailand ka ene ele mookamedi mogolo wa lephatha la itshidilo mmele.. 
thumb|Lebala la Sechaba ka 2016

### Lebala la Metshameko la Thephasadin
Lebala la metsameko la Thephasadin le agilwe ka ngwaga wa 1965 go tshegetsa metshameko ya Asia ya ngwaga wa 1966 ele lefelo la motshameko wa Hockey, ke kamoo lene la bitswa lefelo la motshameko wa Hockey. Lebala le, lene la reelelwa mo segopotsong sa ga Naga Devahastin na Ayudhya, mookamedi mogolo wa pele wa lephata la itshidilo mmele. Le tswa bogologolong le dirisiwa go tshegetsa metshameko ya kgwele ya dinao ka lena le selekanyetsô sa go tshegetsa dipalo tsa batho bale 6,378. 
thumb|Lebala la metshameko la Suphachalasai

### Lebala la Metshameko la Jindarat
Lebala la metshameko la Jindarat le agilwe morago ga ntwa ya lehatshe ya bobedi, la dirisiwa jaaka lebala lako ntle go ikatisa lego tshegetsa metshameko e e magare. Ko tshimologong le ne le bitswa lebala la *Ton Pho* mme ka 1983 le ne la reelelwa mo segopotsong sa ga Jindarat (Jamlong Sawat-chuto) yo eneng ele mookamedi mogolo wa pele wa Lephata la Metshameko le Tlhabololô Itlosô Bodutu

### Lekadiba la go-thuma la Visutdrarom
Lekadiba la go thuma la Visutdrarom le agilwe ka ngwaga wa 1961 ka setlha sa ga mookamedi mogolo Kong Visudharomn. Lene le le mo seelong sa lekadiba la Metshamekô ya mafatshe (Olympic-size) le nale mannô a mabedi ka fa ditlhakoreng, le ne le dirisetswa dikgaisanyo le ikatiso. Kwa tshimologong lene la bitswa Olympic Pool mme morago la reelelwa mo segopotsong sa mookamedi mogolo yo o neng a rulaganya go agwa ga lone. 

### Lebala la Metshameko la Nimibutr
Lebala la metshameko la Nimibutr le butswe ka 1963 ele patlêlô ya metshamekô ya mo teng e e akaretsang Mabole, Badminton, gymnastics, futsal, basketball le handball. 

### Lefelô la Itshidilô Mmele la Jhanthana-Yingyong
Lefelo la itshidilo mmela la Jhanthana-Yingyong le agilwe ka 1965.

## Bona Tsedi Latelang

* Rajamangala National Stadium

## Metswedi